
Tájékoztató
a Közgyűlés részére
Tisztelt Közgyűlés!
A 1208/2012.(VI.20.)  számú határozatában  a Fővárosi Közgyűlés egyetértett azzal, hogy  a BFVK Zrt a 19916/5 hrsz-ú  ingatlan egész területére vonatkozóan készítsen költségbecslést, amely tartalmazza a kiürítéssel, a használati jogviszonyok megszüntetésével kapcsolatos költségeket, az épületek bontási terveinek megbízási díját és a bontási költségeket, a környezetszennyezés és kármentesítés felmérésének és szükség szerinti megvalósításának díját, a geodéziai kitűzések és felmérések díját, valamint a fejlesztéshez indokolt mértékű előközművesítési és útépítési költségeket. (1. sz. melléklet)
A 1209/2012.(VI.20.) és a 1210/2012.(VI.20.) Főv. Kgy. határozatokban foglaltak szerint a BFVK Zrt. megvalósította az ingatlan megosztását - amely 5 új ingatlant eredményezett (19916/9;19916/10; 19916/11; 19916/12; 19916/13) -, valamint  a 19916/9 és 19916/11 hrsz-ú ingatlanokat értékesítette. Az ingatlanok adás-vételi szerződésében a vevő (FESTO-AM Gyártó Kft.) feladatává váltak a megvásárolt területen lévő épületek, építmények bontási munkáinak elvégzése, a szemét, törmelék elszállítása és a terület talajszennyeződéseinek megszüntetése. (A kármentesítés költségeinek fedezetéül a vételár ügyvédi letétbe helyezett összege szolgál.) A szerződés tartalmazza továbbá a 19916/10 és a 19916/12 hrsz-ú –jelenleg kivett út megnevezésű – ingatlanok vételi jogát a FESTO részére a forgalomképes vagyoni jogkörbe sorolás időpontjától. Az előzetesen kezdeményezett szabályozási terv módosítása tartalmazza ezeknek az út területeknek a használati mód megváltoztatását is. (2-3. sz. melléklet)
2013. májusban várható a III. kerületi képviselő-testületi döntés a KSZT jóváhagyásáról, amelynek alapján aktuálissá vált a 1209/2012.(VI. 20.) Főv. Kgy. határozat szerinti területfejlesztés koncepció megvalósítása. Ennek előfeltétele Óbuda Békásmegyer Önkormányzatával településrendezési szerződés megkötése. Az új szabályozási terv (KSZT) és a fejlesztési koncepció szerint szükséges előkészítő (telekalakítások, útépítési és kapcsolódó előközművesítési, stb.) feladatok, megosztásra kerülnek az érintett új ingatlantulajdonossal (FESTO) ill. a későbbi tulajdonosokkal, használókkal. 
A fejlesztés célja a jobb feltételeken alapuló értékesítés, hasznosítás, amelynek során a BFVK Zrt valamennyi útépítési és közművesítés kötelezettségét át kívánja hárítani a fejlesztő partnerére, a környezeti kármentesítés költségét pedig - a korábbi értékesítésnek megfelelően - a vételárból, használati díjból kívánja finanszírozni.
Az előkészítés költségbecslését az alábbi táblázat tartalmazza: 
	Feladat
	Előkészítési költségek (nettó)
	Ebből a Főváros költségei 2012-ben
	Főváros további költségei
	Az előkészítési költségekből hasznosítóra áthárítható költségek

	KSZT módosítás (2012 kts.)
	5.297.000
	5.297.000
	0
	0

	kiürítés, telekhatár rendezése (jogi feladat)
	1.800.000
	0
	1.800.000
	0

	geodézia (kitűzések, telekalakítások)
	1.750.000
	750.000
	1.000.000
	0

	bontási tervek (1 épület bontási kts-k 2 %-a)
	320.000
	70.000
	250.000
	0

	kerítés építése Bécsi út szabályozott telekhatárán (410mx8100 Ft/m)
	3.321.000
	0
	3.321.000
	3.321.000

	bontások (3479m3x2000 Ftm3, 4 db épület a Bécsi út szab. és a belső út kiszabályozása előtt)
	7.994.127
	1.035.200
	6.958.927
	0

	szemét és törmelék elszállítás (2540m3x3900 Ft/m3)
	9.906.000
	0
	9.906.000
	9.906.000

	környezetvédelmi állapotfelvétel, kármentés
	93.230.370
	4.250.000
	88.980.370
	0

	előzetes régészeti feltárás
	12.000.000
	0
	12.000.000
	12.000.000

	belső feltáró utak tervezése, burkolatalap építése
	68.000.000
	0
	68.000.000
	68.000.000

	utak alatti közművek tervezése, kivitelezése
	82.000.000
	0
	82.000.000
	82.000.000

	Összesen
	285.618.497
	11.402.200
	274.216.297
	175.227.000



A táblázatból megállapítható, hogy:
· 2012-ben a BFVK Zrt a Közszolgáltatási szerződése keretében 11.402.200 Ft-ot használt fel az előkészítésre;
· a fejlesztés (beépítés) befejezéséhez köthető határidőre (ami egyelőre ismeretlen) a fejlesztő partnerekre (vevők, tartós bérlők) 175.227.000 Ft előkészítési költség áthárítása tervezett;
· a fejlesztés előkészítése során az új szabályozás hatályba lépését követő telekrendezéshez, bontáshoz, amely az értékesítés, hasznosítás alapfeltétele, a Fővárosnak előzetesen 10.008.927.- Ft költséget kell biztosítania.  
· Az ingatlanok hasznosításából (eladás, bérlet) fedezhető, összesen mintegy 88.980.370.- Ft szükséges a környezetvédelmi kármentesítés elvégeztetésére.
A kerülettel megkötendő településrendezési szerződéshez a Fővárosi Közgyűlés jóváhagyása szükséges, az abban szereplő kötelezettségvállalások –amelyek az előkészítési munkákat is érinthetik - jóváhagyására ekkor kerül sor. Ennek megfelelően jelen előterjesztés csak tájékoztató jellegű, döntést és előzetes hatásvizsgálati tanulmányt nem igényel.


Budapest, 2012. május  „    ”
	

	Dr. Bagdy Gábor
főpolgármester-helyettes

